Breiðdalssetur á Breiðdalsvík hefur gefið út bók um jarðfræði Austurlands . Bókin er á ensku og aðalhöfundur er Martin Gasser jarðfræðingur , sem var starfsmaður Breiðdalsseturs 2012 til 2017 . Meðhöfundar eru auk Christu Feucht fv. forstöðumanns Breiðdalsseturs fjórir þekktir íslenskir jarðvísindamenn , þeir Þorvaldur Þórðarson prófessor við HÍ , Leó Kristjánsson , Johann Helgason og Lúðvík E. Gústafsson . Bókin er fræðirit , en jafnframt er efni hennar auðskilið og aðgengilegt fyrir alla sem áhuga hafa á jarðfræði Austurlands . Í bókinni , sem er 154 bls. er fjöldi mynda og skýringamynda , alls um 190 myndir .